- Da jeg våknet, hang jeg over restene av skrivebordet
Føsker er ansatt i Justisdepartmentet som direktør for internasjonal samarbeid i Kriminalomsorgen. 22. juli i fjor hadde han ferie, men dro innom kontoret i Høyblokka for å hente dokumenter til et foredrag han skulle holde for Europarådet i Strasbourg. - Jeg husker det som en gigantsmell. Det kom noe i ansiktet, hodet og overkroppen. Det var som å bli slått med en svær spade. Da jeg våknet opp igjen gang jeg over restene av et skrivebord. Jeg så ingenting, var blind og kjente det var masse galt med kroppen, fortalte Føsker i retten i dag. Han forstod med en gang at regjeringskvartalet var rammet av et terrorangrep og var sikker på at han kom til å dø.Han hørte lyder og trodde terroristene var på vei inn i bygget. - Jeg var helt blind og kunne ikke se noe som helst, fortalte Føsker. VG Direkte:Hold deg oppdatert på det som skjer i retten og still spørsmål til VG Netts journalister Anders Behring Breivik satt helt uttrykksløs på tiltalebenken under hele forklaringen. Den eneste bevegelsen i ansiktet var noen blunk med øynene med jevne mellom.Harald Føsker har i ettertid konkludert med at det var vindtrekken gjennom vrakrester i bygget som lagde lyden han forvekslet med fottrinn. Etter en stund ble han reddet ut fra kontoret i femte etasje av Høyblokken av en polititjenestemann fra beredskapstroppen og en brannmann. - Jeg trodde det gikk én dag, men det gjorde selvfølgelig ikke det. Hvor lang tid det gikk vet jeg ikke. Det kan ha vært to minutter eller to timer. Jeg har ikke undersøkt i ettertid heller. Det var viktig for meg der og da, men ikke nå, forklarte Harald Føsker i retten.- Jeg har mistet friheten min. Jeg kan ikke lenger kjøre bil, og er fratatt muligheten til å gjøre ting spontant. Jeg pleide å gå på ski og være på hytta på fjellet. I dag må jeg ha hjelp for å komme meg steder. Det er en berøvelse av min personlige frihet, sa Føsker. Han bestemte seg tidlig for at Breivik skulle bestemme hvorvidt han skulle slutte i i jobben. - Jeg har begynt å jobbe igjen. I dag er jeg 40 prosent sykmeldt. Det er veldig bra å være tilbake på jobb. Jeg har fått mye støtte fra kollegaer og ledelsen i Justisdepartementet. Målet mitt er å være i full jobb før 22. juli.67-åringen har arbeidet i Kriminalomsorgen i 30 år og har fengselsbetjentutdanning, samme instans som nå har ansvaret for behandlingen av gjerningsmannen Anders Behring Breivik. - Mange har spurt meg om hva jeg tenker om det. Jeg er stolt av at vi har et rettssystem og kriminalomsorg som er basert på verdier som jeg forfekter og som er viktige. Vi behandler innsatte med verdigheten og på en måte som sømmer seg. Terrorangrepet har ikke endret noen av mine holdninger eller verdier, forklarte han. Da han var i retten torsdag gjorde skadene på øynene at han bare kunne se konturene av ansiktet til Breivik på tiltalebenken.
Harald Føsker (67) turte ikke å røre seg i frykt for at terroristene var på vei inn i Høyblokka etter bombeeksplosjonen.